Nüüd on juba kasutaja eelistus, kas talle piisab Bookleti jõudlusest või mitte. Käisin natukene mööda tänavat ringi ja küsisin inimeste käest, et mille jaoks nad sülearvutit kasutavad.  Vastuste tulemusest tegin laias laastus kokkuvõtte, et  booklet sobib enamikele inimestele tänavalt. Veebis surfamine, muusika kuulamine ja messenger suhtlusvahendina peab arvutisse ära mahtuma. Kui see on olemas, siis suurem osa kasutajatest on õnnelikud.  Bookleti see kõik peaaegu, et mahubki.    Ei hakanud spets Benchmarki teste läbi viima, et välja selgitada kõvaketta lugemise- ja kirjutamise kiirust või protsessori jõunäitajaid raske koormuse all. Seda teevad tõenäoliselt oluliselt paremini mõned teised tublid asjahuvlised. Natukene tegi mind ettevaatlikuks sülearvuti operatiivmälu maht.   Peale esmakordselt arvuti käivitamist kiirustasin kohe uurima, kui palju  operatiivmälu jääb kasutaja aplikatsioonide teenindamiseks. Seda ei jäänud palju. Ligi 600MB võtab operatsioonisüsteem kohe ära. Kasutajale jääb 400MB aplikatsioonide tarbeks. Pane veel  Skype käima ning  Mozilla Firefoxi või  Google Chrome ning peale mõningast veebis toimetamist on mälu kasutusel juba 800MB kanti. Siinkohal peab kasutaja ise hoolas olema. Soovituslikult võibolla mitte niipalju veebilehitseja sakke/tab'e lahti hoidma ja võimalused mittevajalikud programmid sulgema. Kaks gigabaiti operatiivmälu annaks siinkohal rohkem mänguruumi ja ehk nii kiirelt ei teki olukorda, kus operatiivmälust asutakse infot kõvakettale kirjutama ja sellega arvuti tööd märgatavalt aeglustama. Igapäevase suhtlusvahendina ei ole veel sellest 1GB mälumoodulist väheks jäänud. Küll aga on see olnud küllalt piiripealselt ääreni kasutusel olnud.  Mobiilse kaasaskantava pisiarvutina peamiselt mobiilseks suhtluseks ja tekstitöötluseks on võhma piisavalt. Ainult Skype oli kohati pretensioonikas ja soovitas kõne ajal osad rakendused sulgeda, et jõudlust juurde saada. Mul olid juba kõik rakendused suletud.